Takerḍa-agi, teskan-d tineḍwa n uɣersiw « Mouton » gar 10 n temnaḍin, nemlal-d 05 n tneḍwa. Tanḍa i iṭṭuqten s waṭas d axerfi /XRF/ iban-d deg 05 n yimukan. Tanḍa ikerri /KR/ nemlal-itt-id deg 04 n tedgatin. Llant tiyaḍ n tneḍwa: axerfi afeḥli /XRF/FḤL/, izimber /ZMR/ d yizimer /ZMR/ yal tanḍa nufa-tt-id deg yiwen n wadeg. Tanḍa « izimer » anda nniḍen isema yesɛa anamek nniḍen: d axerfi amecṭṭuḥ. Deg tenḍa Izimber ad naf timerna n yimesli [b] i yisem izimer. ([b] = d asenfalay = expressif).